text: Team Esbjerg er danske mestre
  21 maj 2019 kl. 19.08
  Med en snæver sejr på 20-19 over Herning-Ikast er Team Esbjerg danske mestre.
  Håndboldkvinderne fra Team Esbjerg levede op til favortitværdigheden og vandt på udebane efter en sikker sejr hjemme 28-20 i den første finale lørdag.
  Nerverne var dog ved at spille Esbjeg-kvinderne et puds til sidst, hvor en sikker føring var ved at smuldre - men sejren kom hjem med resultatet 20-19.
  Det er 2. gang, at Esbjerg-kvinderne bliver mestre.
  Team Esbjerg vandt sit første danske mesterskab i 2016 med en samlet finalesejr over de da forsvarende danmarksmestre fra FC Midtjylland Håndbold, der i dag er en ny selvstændig klub, nemlig Herning-Ikast, som overraskende kvalificerede sig til DM-finalen - men samlet var uden chance mod Esbjerg-holdet. 
  Mesterskab og guldmedaljerne skal fejres i aften og nat i Esbjerg, når holdet vender hjem fra Ikast, skriver Team Esbjerg på Twitter:
  
  